aká strava je pre človeka prirodzená z pohľadu evolúcie?
Črevá ľudí sú pozoruhodne podobné črevám väčšiny opíc, ktorých strava je zložená z ovocia, orechov, listov, hmyzu a výnimočne mäsa z vtáka alebo jašterice. inak povedané, opice jedia to, čo je práve k dispozícii, rovnako ako voľakedy naši predkovia. táto flexibilita im zabezpečuje respektíve zabezpečovala prežite. ak teda hľadáme odpoveď na otázku, ako by mala vyzerať naša strava, ak by sme sa chceli priblížiť k tomu, na čo sú naše črevá prispôsobené, najvýstižnejšou odpoveďou je pestrá strava zložená z potravín rastlinného aj živočíšneho pôvodu. samozrejme vývoj ľudského trávenia pokračoval aj po poľnohospodárskej revolúcii, vďaka čomu môžu niektorí ľudia piť mlieko a jesť mliečne výrobky aj v dospelosti, jesť potraviny bohaté na škroby, atď.
v súčasnosti konzumujeme potraviny s nízkou kvalitou – viac ako kedykoľvek predtým jeme spracované potraviny a potraviny ošetrené pesticídmi, fungicídmi, umelými hnojivami, konzervačnými látkami a chemickými prísadami ako kedykoľvek predtým. nedostatok živín je v súčasnosti celosvetový problém. môže byť spôsobený nevyváženou stravou, nedostatkom stravy, samotným ochorením, imunitnou reakciou, liekmi, v dôsledku nadmernej fyzickej alebo sexuálnej aktivity, atď. organizmus si živiny nevie syntetizovať sám a ak ich neprijíma dostatok v strave, môže postupne prejsť od nedostatku živín, cez nerovnováhu v organizme a kumuláciu toxínov až po vznik viacerých ochorení. nedostatok živín sa nemusí prejaviť okamžite. dôsledky môžu byť v niektorých prípadoch zjavné aj o desaťročia neskôr.